b'\n_START_ARTICLE_\nSlayer\n_START_SECTION_\nBiografi\n_START_PARAGRAPH_\nLombardo har v\xc3\xa6rt inne og ute av bandet flere ganger, mens de andre har v\xc3\xa6rt med helt siden starten. Slayer, Metallica, Anthrax og Megadeth blir ofte kalt \xc2\xabde fire store\xc2\xbb innen thrash metal, og skapere av sjangeren ved \xc3\xa5 \xc3\xb8ke hastigheten p\xc3\xa5 lydbildet til \xc2\xabNew Wave of British Heavy Metal\xc2\xbb-band som Iron Maiden og black metal-band som Venom. Slayer er tilhengere av hardbarka punk, og l\xc3\xa5ner endel av stilens markante raske tempo i mange av sine l\xc3\xa5ter. Slayer er et av av de hardeste bandene noensinne, og selv om Slayer aldri har benyttet seg av \xc2\xabgrowlingen\xc2\xbb som vanligvis assosieres med death metal, har musikken deres, spesielt p\xc3\xa5 albumene Hell Awaits (1985) og Reign in Blood (1986), hatt stor innflytelse p\xc3\xa5 death metal._NEWLINE_Dave Lombardo, Paul Bostaph og Jon Dette har ogs\xc3\xa5 spilt trommer for Testament._NEWLINE_Jeff Hanneman d\xc3\xb8de av leversvikt 2. mai 2013. Den offisielle d\xc3\xb8ds\xc3\xa5rsaken var skrumplever som f\xc3\xb8lge av alkoholmisbruk._NEWLINE_Etter Hannemans d\xc3\xb8d tok Gary Holt over som Slayers nye gitarist.\n_START_SECTION_\nGrammy Awards\n_START_PARAGRAPH_\nDe har mottatt to Grammy Awards for \xc2\xabBest Metal Performance\xc2\xbb, for \xc2\xabEyes of the Insane\xc2\xbb (2007) og  \xc2\xabFinal Six\xc2\xbb i (2008), begge fra albumet Christ Illusion. De har ogs\xc3\xa5 v\xc3\xa6rt nominert for sangene \xc2\xabDisciple\xc2\xbb (2002) og \xc2\xabHate Worldwide\xc2\xbb (2010)\n_START_SECTION_\nKontrovers\n_START_PARAGRAPH_\nSangene og albumomslagene har reist mye kritikk, da de som regel b\xc3\xa6rer preg av vold, mord, krig og satanisme. Slayer ble beskyldt for \xc3\xa5 v\xc3\xa6re nazister grunnet sporet \xc2\xabAngel of Death\xc2\xbb fra albumet Reign in Blood (1986), som handler om Josef Mengele, doktoren som drev med umenneskelige, medisinske eksperimenter p\xc3\xa5 fangene i konsentrasjonsleiren Auschwitz. De har ogs\xc3\xa5 benyttet en logo som likner p\xc3\xa5 Det tredje rikes riksv\xc3\xa5pen, versjonen med nedfelte vinger som blant annet ble brukt p\xc3\xa5 hjelmene til Wehrmacht-soldater. De har i ettertid sagt at de ford\xc3\xb8mmer nazisme og er heller ikke spesielt interessert i emnet. _NEWLINE_Coverl\xc3\xa5ten \xc2\xabGuilty of Being White\xc2\xbb fra albumet Undisputed Attitude (1996) gjorde at de ble beskyldt for \xc3\xa5 v\xc3\xa6re rasister. Spesielt kontroversielt var det at de endret slutten i sangen fra \xc2\xabguilty of being white\xc2\xbb til \xc2\xabguilty of being right\xc2\xbb (skyldig i \xc3\xa5 v\xc3\xa6re hvit til skyldig i \xc3\xa5 ha rett). Kerry King uttalte i etterkant at de hadde endret teksten kun for moro skyld, da beskyldingene om rasisme var s\xc3\xa5 overdrevne p\xc3\xa5 den tiden. _NEWLINE_De har ogs\xc3\xa5 blitt beskyldt for satanisme grunnet albumomslag og anti-kristne tekster. Tom Araya har benektet dette, men uttalt at de finner temaet interessant, og at: \xc2\xabvi alle er p\xc3\xa5 denne jord for \xc3\xa5 l\xc3\xa6re og oppleve ting\xc2\xbb. Albumtitler som Hell Awaits, South of Heaven, God Hates Us All og Christ Illusion sammen med utstrakt bruk av pentagrammer har v\xc3\xa6rt med \xc3\xa5 st\xc3\xb8ttet opp om beskyldningene._NEWLINE_Sporet \xc2\xabJihad\xc2\xbb fra albumet Christ Illusion (2006) skapte kontrovers da familiemedlemmer etter terrorangrepet 11. september 2001 f\xc3\xb8lte seg st\xc3\xb8tt. Sporet handler om terrorangrep fra perspektivet til en religi\xc3\xb8s terrorist. Bandet har uttalt at den er skrevet i et perspektiv uten \xc3\xa5 v\xc3\xa6re i sympati med saken, og at de st\xc3\xb8tter ingen av partene i konflikten.'